open-index/open-wikipedia-markdown huggingface dataset:
கோவத்ச துவாதசி

**கோவத்ச துவாதசி** ( *Govatsa Dwadashi* ) என்பது ஒரு இந்துக்களின் கலாச்சார மற்றும் மத பண்டிகையாகும். இது இந்தியாவின் சில பகுதிகளில், குறிப்பாக மகாராட்டிர மாநிலத்தில், *வாசு பரஸ்* என்று அழைக்கப்படும் தீபாவளி கொண்டாட்டங்களின் தொடக்கத்தைக் குறிக்கிறது. குசராத்தில், இது *வாக் பரஸ்* என்றும்,  ஆந்திரப் பிரதேச மாநிலத்தில் உள்ள பிதாபுரம் தத்தா மகாசம்ஸ்தானில் ஸ்ரீபாத ஸ்ரீ வல்லபரின் ஸ்ரீபாத வல்லப ஆராதனா உத்சவம் என்றும் கொண்டாடப்படுகிறது .  இந்து மதத்தில், பசுக்கள் மிகவும் புனிதமானதாகக் கருதப்படுகின்றன. இது தாய்மார்களுக்குச் சமமான ஊட்டமளிக்கும் பால் மக்களுக்கு வழங்குகிறது.

சில வட இந்திய மாநிலங்களில், கோவத்ச துவாதசி *வாக்* என்று குறிப்பிடப்படுகிறது. இது ஒருவரின் நிதிக் கடன்களைத் திருப்பிச் செலுத்துவதைக் குறிக்கிறது. எனவே வணிகர்கள் தங்கள் கணக்குப் புத்தகங்களை வணங்கி கடவுளின் முன் வைத்துவிட்டு அன்று வணிகம் எதுவும் செய்யமாட்டார்கள் .இந்து சமயத்தில், பசுக்கள் மிகவும் புனிதமானதாகக் கருதப்படுகின்றன. இது தாய்ப்பாலுக்குச் சமமான ஊட்டமளிக்கும் பாலை மக்களுக்கு வழங்குகிறது. சைவ மரபில் நந்தினி  மற்றும் நந்தி ஆகிய இரண்டும் புனிதமானதாகக் கருதப்படுவதால், கோவத்ச துவாதசி நந்தினி விரதமாகவும் அனுசரிக்கப்படுகிறது. இது மனித வாழ்க்கையை நிலைநிறுத்த உதவிய பசுக்களுக்கு நன்றி தெரிவிக்கும் திருவிழாவாகும். இதனால் பசுக்கள் மற்றும் கன்றுகள் இரண்டும் வணங்கப்பட்டு கோதுமைப் பொருட்களால் உணவளிக்கப்படுகின்றன. இந்த நாளில் கோதுமை மற்றும் பால் பொருட்கள் சாப்பிடுவதை பக்தர்கள் தவிர்க்கிறார்கள். இந்த வழிபாடுகள் மற்றும் சடங்குகளால் பக்தர்களின் அனைத்து விருப்பங்களும் நிறைவேறும் என்பது நம்பிக்கை.  கோவத்ச துவாதசியின் முக்கியத்துவம் பவிசிய புராணத்தில் கூறப்பட்டுள்ளது.

கோவத்ச துவாதசியை முதன்முதலில் உத்தானபாத மன்னன் ( சுவயம்புவ மனுவின் மகன்) மற்றும் அவரது மனைவி சுனிதி ஆகியோர் விரதத்துடன் அனுசரித்தனர் என்று கூறப்படுகிறது. அவர்களின் பிரார்த்தனை மற்றும் விரதத்தின் காரணமாக, அவர்களுக்கு துருவன் என்ற மகன் பிறந்தான்.

## சடங்குகள்
பசுக்களையும் கன்றுகளையும் குளிப்பாட்டி, ஆடைகள் மற்றும் மலர் மாலைகள் அணிவித்து, அவற்றின் நெற்றியில் மஞ்சள் / மஞ்சள் பொடி பூசப்படும். சில கிராமங்களில், மக்கள் சேற்றில் இருந்து பசுக்களையும் கன்றுகளையும் உருவாக்கி, அதற்கும் மாலை அணிவித்து, அலங்கரிப்பார்கள். ஆரத்திகள் நடத்தப்படும். பூமியில் காமதேனுவின் மகளாக இருந்த மற்றும் வசிட்ட முனிவரின் ஆசிரமத்தில் வாழ்ந்த புனித பசு நந்தினிக்கு கோதுமை பொருட்கள், உளுந்து மற்றும் வெண்டைக்காய் முளைகள் பசுக்களுக்கு உணவளிக்கப்படுகின்றன. பசுக்கள் மீது கிருட்டிணனின் அன்பையும், அவற்றின் அருளாளர் என்பதையும் போற்றும் பாடல்களை பக்தர்கள் பாடுகின்றனர். பெண்கள் தங்கள் குழந்தைகளின் நல்வாழ்வுக்காக நந்தினி விரதம் கடைப்பிடிக்கிறார்கள். மேலும் அன்று மது அருந்துவதையும், சாப்பிடுவதையும் தவிர்க்கிறார்கள். பசுக்கள் தாய்மையின் அடையாளமாகவும், இந்தியாவின் பல கிராமங்களில் வாழ்வாதாரத்தின் முக்கிய ஆதாரமாகவும் இருப்பதால், அவை தீபாவளி வழிபாட்டின் மையமாக உள்ளன. 

## இதனையும் பார்க்கவும்

* காமதேனு
* கர்நாடக பால் கூட்டமைப்பு

## சான்றுகள்

## வெளி இணைப்புகள்
* Govatsa Dwadashi (Bach Baras) at YouTube
* Govatsa Dwadashi Festival in Hindi  (Bach Baras) 
பகுப்பு:இந்து பண்பாடு
பகுப்பு:இந்து சமய விழாக்கள்
நந்தினி பக்தவத்சலா

**நந்தினி பக்தவத்சலா** ( Nandini Bhaktavatsala ) (பிறப்பு **பிரேமா** ) கன்னடத் திரையுலகில் பணிபுரியும் ஒரு இந்திய நடிகையாவார். 1973இல் இவர் காடு என்றா கன்னடத் திரைப்படத்தில் நடித்ததற்காக சிறந்த நடிகைக்கான தேசிய திரைப்பட விருதை வென்றார். இவர் திரைப்பட தயாரிப்பாளரான பக்தவத்சலாவை மணந்தார்.

## சுயசரிதை
நந்தினி சென்னை மாகாணத்தில் உள்ள தலச்சேரியில் பிரேமாவாக பிறந்தார். இவரது குடும்பம் மைசூருக்கு குடிபெயர்ந்தது, அங்கு இவரின் தந்தை பேராசிரியர். ஓ. கே. நம்பியார், மகாராஜா கல்லூரியில் ஆங்கிலம் & வரலாறு கற்பித்தார். பின்னர், பேராசிரியர் நம்பியார் மத்தியக் கல்லூரியில் பணிக்கு மாற்றப்பட்டபோது குடும்பம் பெங்களூருக்கு குடிபெயர்ந்தது. மவுண்ட் கார்மல் கல்லூரி மற்றும் மைசூர் மகாராணி கல்லூரியில் பட்டம் பெற்றார். பிரேமா கன்னட திரையுலகின் மூல பக்தவத்சலாவை சந்தித்து திருமணம் செய்து கொண்டார். பக்தவத்சலா கர்நாடக திரைச் சங்கத்தின் தலைவராகவும் இருந்தார். கிரீஷ் கர்னாட்டின் *காடு* படத்தில் நந்தினி ஏற்று நடித்த பாத்திரம் அந்த ஆண்டின் சிறந்த நடிகைக்கான தேசிய திரைப்பட விருதைப் பெற்றுத் தந்தது. பிரேமாவுக்கு ஆனந்த ரங்கா, வேத் மனு மற்றும் தேவ் சிறீ ஆகிய மூன்று குழந்தைகள் உள்ளனர். 2016 ஆம் ஆண்டு முதல், பெங்களூரில் உள்ள சர்வதேச இசை மற்றும் கலை சங்கத்தின் துணைத் தலைவராக உள்ளார்.

## சான்றுகள்

## வெளி இணைப்புகள்

பகுப்பு:20 ஆம் நூற்றாண்டின் இந்திய நடிகைகள்
பகுப்பு:கண்ணூர் மாவட்ட மக்கள்
பகுப்பு:கன்னடத் திரைப்பட நடிகைகள்
பகுப்பு:வாழும் மக்கள்
பகுப்பு:கேரள நடிகைகள்
பகுப்பு:1974 பிறப்புகள்
நந்தினி கௌட்

**நந்தினி கௌட்** (Nandini Goud) (பிறப்பு 1967) இந்தியாவின் ஐதராபாத்தைச் சேர்ந்த ஒரு இந்திய ஓவியரும், அச்சுத் தயாரிப்பாளரும் ஆவார். 1998 முதல் 2000 வரை இந்திய அரசின் கலாச்சாரத் துறையிலிருந்து ஓவியம் வரைவதற்காக உதவித் தொகையையும், 1995 இல் தேசிய உதவித்தொகை போன்ற பல்வேறு விருதுகளைப் பெற்றார்.

## சுயசரிதை
நந்தினி கௌட் மூத்த கலைஞரான இலட்சுமா கௌட்  மகளாக 1967 இல் இந்தியாவின் ஆந்திரப் பிரதேசத்தில் உள்ள மேடக்கில் பிறந்தார். பரோடாவில் உள்ள எம்எஸ் பல்கலைக்கழகத்தில் நுண்கலை பீடத்தில் ஓவியத்தில் இளங்கலையையும், அச்சு தயாரிப்பில் முதுகலைப் பட்டமும் பெற்றார்.

## படைப்புகள்
இவரது படைப்பு ஐதராபாத்தில் உள்ள வழக்கமான தெரு வாழ்க்கை, கிராமப்புற மக்களின் சமூக வாழ்க்கை மற்றும் அவர்களின் வீட்டு விலங்குகளான பூனைகள், ஆடுகள் போன்றவற்றை சித்தரிக்கிறது. குவளைகளில் பூக்கள், மேசையில் உள்ள பழங்கள் மற்றும் ஒப்பனை உபகரணங்கள் போன்ற வீட்டு உட்புறங்களை மையமாகக் கொண்ட நகர்ப்புற விளக்கங்களையும் இவரது படைப்புகள் சித்தரிக்கின்றன.

நந்தினியின் சொந்த வார்த்தைகளில், "இந்திய நகரத்தை ஓவியம் வரைவதில் உள்ள அழகியல் சிக்கல்களை பிடிப்பதற்கான எனது முயற்சி முக்கியமாக சித்திர அமைப்பில் விண்வெளியின் பங்கை மையமாகக் கொண்டது" என்று கூறுகிறார்.

## கண்காட்சிகள்
இவரது ஓவியங்கள் மக்புல் ஃபிதா உசைன், ஷம்ஷாத் ஹுசைன், மற்றும் இலட்சுமா கௌட் போன்ற இந்தியக் கலைஞர்களின் கண்காட்சிகளுடன் காட்சிப்படுத்தப்பட்டன.

## சான்றுகள்

* http://www.new.shrishtiart.com/Artist_Profile.aspx?ArtistId=181 
* https://web.archive.org/web/20110721154200/http://www.greaterhyderabad.co.in/article/Arts/9852/
* https://web.archive.org/web/20110713025207/http://www.indianartcollectors.com/view-details.php?arid=4160
* http://www.affordindianart.com/pages/nandinigoud.html
* https://web.archive.org/web/20080608075142/http://www.fiidaaart.com/artists/nandini_goud.htm
* http://www.guildindia.com
* https://web.archive.org/web/20111004025012/http://www.gallerythreshold.com/artist.aspx?artist_id=27
* http://www.goudsinfo.com
* https://web.archive.org/web/20120301113121/http://www.galleriaart.net/artists_bio.asp?aid=275

பகுப்பு:இந்தியப் பெண் ஓவியர்கள்
பகுப்பு:தெலுங்கு மக்கள்
பகுப்பு:1967 பிறப்புகள்
பகுப்பு:வாழும் மக்கள்
ஹம்ச நந்தினி

**ஹம்சா நந்தினி** (பிறப்பு **பூனம் பர்தக்** ) ஓர் இந்திய வடிவழகியும், நடனக் கலைஞரும், தெலுங்கு நடிகையும் ஆவார்.*மாஸ்டார்ஸ்* இதழ், பிரபலங்கள் கிரிக்கெட் கழகம் ஐதராபாத்து இன்டர்நேஷனல் ஃபேஷன் வீக் 2011, 2013 போன்றவற்றின் விளம்பரங்களில் இடம் பெற்றுள்ளார். தனது பூனம் என்ற தனது இயற்பெயரில் சில படங்களில் தோன்றினார். ஆனால் திரையுலகில் பூனம் என்ற பெயரில் அதிகமானவர்கள் இருந்ததால், இயக்குநர் வம்சி இவருக்கு ஹம்ச நந்தினி என்று பெயர் சூட்டினார் 2015 இல் தெலுங்கு வரலாற்று ருத்ரமாதேவியில் போர் இளவரசி மதனிகாவாக நடித்தார். தற்போது முக்கியமாக தெலுங்கு திரையுலகில் குத்தாட்டப் பாடல்களில் தோன்றுகிறார்.

## ஆரம்ப கால வாழ்க்கை
ஹம்ச நந்தினி புனேவில் பிறந்து வளர்ந்தவர். பின்னர் வடிவழகியாக மாற மும்பை சென்றார். 2002 முதல் விளம்பரத் துறையில் இருந்து வருகிறார், மேலும் மாஸ்டார்ஸ் இதழ், செலிபிரிட்டி கிரிக்கெட் லீக், ஐதராபாத் இன்டர்நேஷனல் ஃபேஷன் வீக் 2011 & 2013 மற்றும் பல்வேறு தொலைக்காட்சி விளம்பரங்களில் நடித்துள்ளார். வணிகத்தில் பட்டம் பெற்ற இவர் 2009 இல் மனித வளத்தில் முதுகலை படிப்பில் சேர்ந்தார்.

## குத்தாட்டப் பாடல்கள்
2013 இல், மிர்ச்சி\',*பாய்*,*பாய்*,  அத்தாரிண்டிகி தாரேதி மற்றும் *ராமய்யா வஸ்தவய்யா* போன்ற படங்களில் இடம் பெற்ற குத்தாட்டப் பாடல்களில் இடம்பெற்றார். "ஒரு ஐந்து நிமிட நடனம்" தனக்கு "அற்புதமான வெளிப்பாடு " மற்றும் "மக்களை சென்றடைவதற்கான ஒரு நல்ல தளத்தை" தருவதால், மகிழ்ச்சியாக இருப்பதாக கூறுகிறார். 2014இல் வெளியான *லெஜண்ட் படத்தில்* நடித்தார்.

## சான்றுகள்

## வெளி இணைப்புகள்
* 
* 

பகுப்பு:மராத்தியர்கள்
பகுப்பு:வாழும் மக்கள்
பகுப்பு:தெலுங்குத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:இந்தித் திரைப்பட நடிகைகள்
பகுப்பு:1984 பிறப்புகள்
ஆஷா சுரேஷ் நாயர்

**ஆஷா சுரேஷ் நாயர்**, சிறு வயதிலிருந்தே மலையாளக் கோயில்களில், கேரள பாரம்பரிய உடை அணிந்து, கைகளில் இடக்கை ஏந்தி, கருவறை வாசல் படியில் நின்று  சோபன சங்கீதம் பாடல்களை பாடிக்கொண்டே இடக்கை கருவியை இசைப்பவர். கேரளாவின் திருச்சூர் மாவட்டம், இரிஞ்ஞாலகுடாவில் பிறந்த ஆஷாவின் தந்தை சுரேஷ் நாயர் வணிகக் கப்பலில் பணிபுரிந்து ஓய்வு பெற்றவர். ஆஷா ஏழு வயதிலிருந்த் சோபன சங்கீதம் மேதை பி. நந்த குமாரிடம் பயிற்சி பெற்றார்.

அர்ப்பணிப்பு மற்றும் இடைவிடாத பயிற்சி மூலம் ஆஷா சங்கீத சோபனக் கலையில் தேர்ச்சி பெற்றார். இவர் பல ஆண்டுகளாக கோயில்களில் கையால் இடக்கை தோலிசைக் கருவியை இசைத்துக்கொண்டே சோபன சங்கீதம் பாடி வருகிறார். கோவிட்-19 பெருந்தொற்று காலத்தில் இவர் மெய்நிகர் பாராயணம் தான் அவரை முக்கியத்துவம் பெறச் செய்தது. கோவிட்-19 பெருந்தொற்று முழுஅடைப்பின் போது  இவர் 200 மெய்நிகர் தளங்களில் சங்கீத சோபனம் நிகழ்ச்சிகளை நடத்தியுள்ளார்.

இரிஞ்சாலக்குடாவில் உள்ள கிறிஸ்ட் கல்லூரியில் நூலக அறிவியலில் முதுகலைப் பட்டம் பயின்று வரும் ஆஷா, கோவிட் தொற்று பூட்டுதல் நீக்கப்பட்டதில் இருந்து பல கோயில்களிடமிருந்து சங்கீதம் சோபனம் நிகழ்ச்சி நடத்த அழைப்பு வந்ததாக கூறுகிறார்.

அவர் சமீபத்தில் தனது தந்தை சுரேஷ் குமார் எழுதிய பாடல் வரிகளுக்கு குரல் கொடுக்கும் வீடியோ ஆல்பத்தை வெளியிட்டார். திருச்சூர் மாவட்டத்தின் இரிஞ்ஞாலகுடா அருகில் உள்ள கூடல்மாணிக்கம் கோயில் பிரதான தெய்வமான சங்கமேஷனுக்கு அர்ப்பணிக்கப்பட்ட பிரார்த்தனை பாடல்கள் இந்த ஆல்பத்தில் உள்ளது. இவருக்கு கோழிக்கோடு பல்கலைக்கழகம் 2019ல் கலா திலகம் விருது வழங்கி கௌரவித்தது.

## இதனையும் காண்க
* சோபன சங்கீதம்
* இடக்கை
* கூடல்மாணிக்கம் கோயில்
## வெளி இணைப்புகள்
*ஆஷா சுரேஷ் குமாரின் சோபன சங்கீதம் - காணொளி
* ஆஷா சுரேஷ் நாயர் பெற்ற பாராட்டுச் சான்றிதழ்கள்

## மேற்கோள்கள்

பகுப்பு:திருச்சூர் மாவட்ட மக்கள்
பகுப்பு:பெண் கலைஞர்கள்
ஷீலா தர்

**ஷீலா தர்** (1929 - 26 ஜூலை 2001) இந்தியாவின் புது தில்லியில் வசித்து வந்த எழுத்தாளரும், கிரானா கரானா வகைப் பாடகருமாவார். இசை மற்றும் இசைக்கலைஞர்கள் பற்றிய மூன்று புத்தகங்களை உள்ளடக்கிய அவரது எழுத்துக்களுக்காக பரவலாக அறியப்பட்டுள்ளார். டெல்லி பல்கலைக்கழகத்தில் ஆங்கில இலக்கியத்தைக் கற்பித்து வந்த இவர், பொருளாதார நிபுணரும் பிரதமர் இந்திரா காந்தியின் ஆலோசகருமான பி.என்.தாரின் மனைவி ஆவார்.  

லேடி ஹார்டிங் மருத்துவக் கல்லூரியில் இருந்து வெளியேறிய பிறகு, ஷீலா இந்துக் கல்லூரியில் சேர்ந்தார் மேலும் 1950 ஆம் ஆண்டில் டெல்லி பல்கலைக்கழக ஆங்கில இலக்கியத்தில் ஹானர்ஸ் படிப்பை முடித்துள்ளார். பாஸ்டன் பல்கலைக்கழகம்  சும்மா கம் லாட் விருதை இவரது முதுகலை படிப்பிற்காக வழங்கியுள்ளது, டெல்லி பல்கலைக்கழகத்தில் உள்ள பெண்கள் கல்லூரிப் பிரிவான மிராண்டா ஹவுஸில் சிறிது காலம் ஆங்கில இலக்கியம் கற்பித்துள்ள இவர், அரசாங்கத்தின் புத்தக பதிப்பகம் மற்றும் வெளீயிடுகள் பிரிவில் பணியில் சேர்ந்துள்ளார்.

ஷீலா, 1940கள் மற்றும் 50களில் தில்லியில் இருந்த இசைக்கலைஞர்களான மாதுர் காயஸ்தாக்களின் வாழ்க்கை முறையைப் பற்றி *ராகா ன் ஜோஷ்*  என்ற புத்தகத்தை வெளியிட்டுள்ளார். இவரது அதிகாரத்துவ வாழ்க்கையின் அனுபவங்கள் மற்றும் படே குலாம் அலி கான், கேசர்பாய் கெர்கர், பிரான்நாத் மற்றும் பேகம் அக்தர்  போன்ற இசைக்கலைஞர்களின் வாழ்க்கையின் நிகழ்வுகளை உள்ளடக்கி எழுதப்பட்டுள்ளது. 

ஷீலா தர் எழுதிய மேலும் இரண்டு புத்தகங்கள் ஹிந்துஸ்தானி பாரம்பரிய இசை மற்றும் அதன் பயிற்சியாளர்களின் உலகம் பற்றிய அவரது நுண்ணறிவை வெளிப்படுத்தும் விதத்தில் அமைந்துள்ளது. 

## நூற்பட்டியல்

* இந்தியாவின் குழந்தைகள் வரலாறு (1961)
* நமது இந்தியா (1973)
* இதோ நான் சந்திக்க விரும்பும் ஒருவர் (1995)
* ராக'ன்' ஜோஷ்
* அப்பாவிகள், இசைக்கலைஞர்கள் மற்றும் அதிகாரத்துவவாதிகளின் கதைகள்

## மேற்கோள்கள்

பகுப்பு:Short description is different from Wikidata
பகுப்பு:Articles with hCards
பகுப்பு:இந்தியப் பெண்கள்
பகுப்பு:2001 இறப்புகள்
பகுப்பு:1929 பிறப்புகள்
பகுப்பு:எழுத்தாளர்கள்
பகுப்பு:இந்திய எழுத்தாளர்கள்
பகுப்பு:இந்திய எழுத்தாளர்கள் பட்டியல்கள்
ஆத்மியா ராஜன்

**ஆத்மியா ராஜன்,** இந்தியாவின் கேரள மாநிலத்தைச் சேர்ந்த திரைப்பட நடிகையாவார். பெரும்பாலும்மலையாளம் மற்றும் தமிழ் மொழி திரைப்படங்களிலேயே நடித்து வருகிறார்.

## தனி வாழ்க்கை
ஆத்மியா, 23 டிசம்பர் 1989 அன்று கேரளாவின் கண்ணூரில் பெற்றோர்களான கே.வி.ராஜன் (தந்தை) மற்றும் பத்மினி ராஜன் (தாய்) ஆகியோருக்குப் பிறந்துள்ளார். மங்களூரில் உள்ள ஸ்ரீ தேவி நர்சிங் கல்லூரியில் நர்சிங் பட்டப்படிப்பை முடித்துள்ள இவர், சனூப் கே நம்பியாரை 25 ஜனவரி 2021 அன்று கண்ணூரில் திருமணம் செய்துள்ளார்.

## தொழில்
2009 ஆம் ஆண்டு வெள்ளத்தூவல் என்ற மலையாள படத்தின் மூலம் நடிகையாக அறிமுகமானார் ஆத்மியா. இவர் கதாநாயகியாக நடித்த முதல் படம் தமிழ்த் திரைப்படமான *[[மனம் கொத்திப் பறவை (திரைப்படம்)|மனம் கொத்தி பறவையில்]]* சிவகார்த்திகேயனுக்கு இணையாக கிராமத்து பெண்வேடத்தில் நடித்துள்ளார்.  அதன் பின்னரே மலையாளத்தில் கதாநாயகியாக ரஞ்சன் பிரமோத்தின் *ரோஸ் கிடாரினாலில்* நடித்துள்ளார்,  இப்படத்தில், அவர் விமான பயிற்சியாளரின் பாத்திரத்தில், இரண்டு காதலர்களுக்கு இடையில் சிக்கிய அப்பாவி பெண்ணாக நடித்துள்ளார்.  2014 ஆம் ஆண்டில், *[[போங்கடி நீங்களும் உங்க காதலும்]]* படத்திலும், 2016 ஆம் ஆண்டில் *அமீபா* படத்திலும் நடித்துள்ளார்   *[[ஜோசப் (2018 திரைப்படம்)|ஜோசப்]]* (2018) மற்றும் *மார்கோனி மாத்தாய்* (2019) போன்ற படங்களில் முக்கியமான வேடங்களில் நடித்துள்ளார்.

## திரைப்படவியல்

## விருதுகள் மற்றும் பரிந்துரைகள்

## மேற்கோள்கள்

பகுப்பு:Articles with hCards
பகுப்பு:தமிழ் நடிகைகள்
பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:கேரள நடிகைகள்
ராதிகா பிரமல்

ராதிகா பிரமல் இந்தியாவின் முதல்தர பயணப்பைகள் மற்றும் பெட்டிகள் நிறுவனமான விஐபி இண்டஸ்ட்ரீஸ் லிமிடெட் நிறுவனத்தின் நிர்வாக துணைத் தலைவராவார். முன்னதாக ராதிகா, 2010-2017 ஆண்டுகளில் விஐபி நிறுவனத்தின் நிர்வாக இயக்குநராக இருந்தார், மேலும் அவர் 2000-2004 ஆண்டுகளில் அந்நிறுவனத்தின் விற்பனை மற்றும் சந்தைப்படுத்தல் துறைகளிலும் பணியாற்றியுள்ளார். வெளிப்படையாக தன்னை ஒரு தற்பாலிர்ப்பு கொண்ட பெண்ணாக வெளிப்படுத்திக்கொண்ட இந்தியாவின் வணிகத் தலைவர்களில்  ராதிகா பிரமல் முதன்மையானவராவார்.

பிராசெனோஸ் கல்லூரியில் தத்துவம் மற்றும் பொருளாதாரம் படிப்பில் இளங்கலை படிப்பை முடித்துள்ள ராதிகா, 2000 ஆம் ஆண்டில் ஆக்ஸ்போர்டு பல்கலைக்கழகத்தின் பட்டதாரியானார். 2006 ஆம் ஆண்டில் ஹார்வர்ட் வணிக பள்ளியில், முதுகலை வணிக மேலாண்மை படித்துள்ளார்.

திலீப் மற்றும் கீதா பிரமல் அவர்களின் மகளும், இந்தியாவின் பிரபலமான வணிகக்குடும்பங்களில் ஒன்றான விஐபி நிறுவனத்தின் நிர்வாக இயக்குனருமாக இருந்த ராதிகாவுக்கும் டென்னசியில் பிறந்த அமெரிக்கரான அமண்டாவுக்கும் லண்டனில் திருமணம் நடந்தது.

## '''மேற்கோள்கள்'''


பகுப்பு:Articles with hCards
பகுப்பு:21 ஆம் நூற்றாண்டு இந்தியப் பெண் தொழிலதிபர்கள்
பகுப்பு:வாழும் மக்கள்
பகுப்பு:ந.ந.ஈ.தி நபர்கள்
பகுப்பு:தற்பால்சேர்க்கை
பகுப்பு:ந.ந.ஈ.தி
இங்கா (புதினம்)

***இங்கா*** (2014) என்பது பொய்ல் சென்குப்தாவால் இந்தியப் பின்னணியைக் கொண்டு எழுதப்பட்ட ஆங்கில புதினமாகும். ராபா என்ற தமிழ் பிராமணப் பெண்ணின் வாழ்க்கையையும் அதன் போராட்டங்களைச் சுற்றிம் இப்புதினத்தின் கதை எழுதப்பட்டுள்ளது.  

செங்குப்தா பிரபலமான நாடக ஆசிரியராகவும் நாடக ஆளுமையாகவும் குழந்தைகளுக்கான கதை எழுத்தாளராகவும் அறியப்பட்டுள்ளார்.இவரால் எழுதப்பட்ட முதல் புதினம் "*இங்கா*" ஆகும். இந்த புத்தகம் அதிகாரப்பூர்வமாக 30 அக்டோபர் 2014 அன்று  இந்தியாவின்  பெங்களூருவில் வெளியிடப்பட்டுள்ளது.

## கதைக்கரு
இருண்மையான ஆணாதிக்க ரகசியங்கள், பாரம்பரியங்கள் நிறைந்த தமிழ் பிராமண குடும்பத்தில் பிறந்த ராபா, டெல்லியில் வளர்க்கப்படுகிறாள், அங்கு அவளுக்கு கிடைக்கும் 'ஆங்கில' கல்வி அவளுக்கு கவர்ச்சிகரமான வெளிநாட்டு இலக்கியத்தை அறிமுகப்படுத்துகிறது. மேலும் கோடை விடுமுறைகளில் கேரளாவில் உள்ள தங்கள் குடும்ப வீட்டிற்கு சென்று, அங்கு தனது சகோதரியான இங்காவுடன் தங்குகிறார். இரண்டு பெண்களின் வாழ்க்கையும் கடினமான, வலி நிறைந்த பாதையில் செல்லுகிறது. ராபா இறந்து நாற்பது ஆண்டுகளுக்குப் பிறகு, ராபாவின் கணவர் அவளது நாட்குறிப்புகளை கண்டெடுத்து புத்தகமாக வெளியிடுகிறார், அதில் அவளது குடும்பத்திற்கு எதிரான போராட்டம், அவளது திருமணம் மற்றும் இங்காவுடனான அவளது இறுதி சந்திப்பு. ஏக்கம் மற்றும் நம்பிக்கை, ஏளனம் மற்றும் ஆத்திரம், அற்புதங்கள் மற்றும் கனவுகள், அர்ப்பணிப்பு மற்றும் முற்றிலும் நிராகரிப்பு ஆகிய எல்லாம் நிறைந்து எழுதப்பட்டுள்ள சோகமான கதையாக அது உள்ளது.

## வெளியீடு
இந்த புதினம் அதிகாரப்பூர்வமாக 30 அக்டோபர் 2014 அன்று இந்தியாவின் பெங்களூரில் வெளியிடப்பட்டுள்ளது .இந்திய எழுத்தாளர் சசி தேஷ்பாண்டே வெளியிட, யுனெஸ்கோவுக்கான முன்னாள் தூதர் சிரஞ்சீவ் சிங் இதன் முதல் பிரதியை வாங்கி வெளியிடப்பட்டது.  

## மேற்கோள்கள்

பகுப்பு:ஆங்கில மொழிப் புதினங்கள்
பகுப்பு:2014 புதினங்கள்
தான்யமாலினி

**தன்யமாலா** மற்றும் **தானியமாலி** என்றும் குறிப்பிடப்படும் **தான்யமாலினி**, இந்து இதிகாசமான *[[இராமாயணம்|ராமாயணத்தில்]]* அரக்கனும் எதிரியுமான ராவணனின் இரண்டாவது மனைவியாவார். ராமாயண இதிகாசத்தில் அரிதாகவே குறிப்பிடப்பட்டுள்ள இவர், லட்சுமணனுக்கு இணையான வீரனாகவும் இராவணப் படைக்கு தலைமையேற்று போரை நடத்திய அதிகாயாவின் தாயாகப் புகழ் பெற்றவர் . தமிழில் எழுதப்பட்டுள்ள கம்பராமாயணத்தில் அதிகாயன் தான்யமாலினியின் வளர்ப்பு மகனாக குறிப்பிடப்பட்டுள்ளது. *ராமாயணத்தின்* வேறு சில பதிப்புகளில், தானியமாலினிக்கும் இராவணனனுக்கும்,  அதிகாயன்,  நராந்தகா, தேவந்தகா மற்றும் திரிஷிரா என்ற நான்கு மகன்கள் இருந்ததாக குறிப்பிடப்பட்டுள்ளது.

தான்யமாலினி, மண்டாேதரியின் தங்கையும், மயனின் இளைய மகளுமாவார்.இவரை, மென்மையான மற்றும் அக்கறையுள்ள பெண்ணாக குறிப்பிடப்பட்டுள்ளது மேலும் ராவணனை அவமதித்த சீதையை ராவணனின் கோபத்திலிருந்து பெரும்பாலான சமயங்களில் தான்யமாலினியே காப்பாற்றியதாக சில ராமாயண பதிப்புகளில் குறிப்பிடப்படுகிறார்.

## மேற்கோள்கள்

பகுப்பு:Articles having different image on Wikidata and Wikipedia
பகுப்பு:இராமாயணக் கதைமாந்தர்கள்
பகுப்பு:இந்து தொன்மவியல் மாந்தர்
பகுப்பு:அரக்கர்கள்
ராதிகா வாஸ்

thumb|ராதிகா வாஸ், 2017 இல்.
**ராதிகா வாஸ்** (பிறப்பு 1973) இந்தியாவைச் சேர்ந்த மேடை நகைச்சுவை நடிகரும் எழுத்தாளருமாவார். மும்பையில் பிறந்துள்ள வாஸ், சென்னையில் விளம்பர நிர்வாகியாக பணிபுரிந்துள்ளார். நியூயார்க்கில் உள்ள சிரக்கியூஸ் பல்கலைக்கழகத்தில் விளம்பரப் படிப்பில் முதுகலைப் பட்டம் பெற்றுள்ளார்.

## வாழ்க்கை வரலாறு
ராதிகா வாஸ், நாடகத் திறமையை கற்றுக்கொள்ள, கிரவுண்ட்லிங்ஸ் பள்ளி (லாஸ் ஏஞ்சல்ஸ்) மற்றும் இம்ப்ரூவல்யூஷன் (நியூயார்க்) போன்ற மேம்பட்ட நாடக வகுப்புகளுக்கு சென்று பயிற்சி பெற்றுள்ளார். இந்த வகுப்புகள், நடிகராகவும் எழுத்தாளராகவும் செயல்பட இவருக்கு உதவியுள்ளதாக பேட்டிகளில் கூறியுள்ளார்; 2014 ஆம் ஆண்டில், அவர் நியூயார்க்கிலும், இந்திய நகரங்களான மும்பை, சென்னை, பெங்களுரு, கொச்சி, குர்கான் மற்றும் டெல்லியில் பெண்மைக்கு மாறானவள்: உரிமைக்கான புதைகுழிகள் என்ற நாடகத்தை நிகழ்த்தியுள்ளார். அதே ஆண்டில் செப்டம்பர் மாதம் அவரது பழையது, கோபக்காரன், மயிரடர்ந்தவன் என்ற தலைப்பிலான நாடகமும் நடிக்கப்பட்டுள்ளது. நிகழ்ச்சி ஒன்றில் நிர்வாணமாக நடித்தது இந்திய பார்வையாளர்களை அதிர்ச்சியடைய செய்துள்ளது. *[[தி டைம்ஸ் ஆஃப் இந்தியா|டைம்ஸ் ஆஃப் இந்தியா பத்திரிகையில்]]* பல்வேறு சிறு கட்டுரைகளையும் இவர் எழுதியுள்ளார். பிரபல மேடைச் சிரிப்புரை நடிகர்களான பேட்ரிஸ் ஓ நீல் மற்றும் பில் ஹிக்ஸ் போன்றோரை தனக்கு முன்னோடியாக கருதி நிகழ்ச்சிகளை வடிவமைத்துள்ளார். நாடியா பி. மன்சூருடன் சர்க்கரையும் கொழுப்பும் என்ற இணையத்தொடரை இணைந்து உருவாக்கியுள்ளார். இது கோதம் விருதை வென்றது குறிப்பிடத்தக்கது  மேலும் இந்த தொடர் தற்போது அமேசான் நிறுவன தாயாரிப்பிலுள்ளது..

## மேற்கோள்கள்


பகுப்பு:1973 பிறப்புகள்
பகுப்பு:வாழும் மக்கள்
பகுப்பு:தற்பால்சேர்க்கை
பகுப்பு:ந.ந.ஈ.தி நபர்கள்
பெஞ்சமின் தைமரி

**பெஞ்சமின் தைமரி** (அஸ்ஸாமி : **বেঞ্জামিন দৈমাী** ; பிறப்பு 28 ஜூலை 2000) இந்தியாவின் அறுபத்தேழாவது தேசிய திரைப்பட விருதுகள் விழாவில் நடுவர் குழுவின் சிறப்பு விருதினைப்  வென்ற முதல் தற்பாலீர்ப்பு கொண்ட ஆணாக அடையாளப்படுத்திக்கொண்ட இந்திய நடிகராவார். ஆவார்.  2021 ஆம் ஆண்டில் ஜோனகி பொருவா (மின்மினிகள்) என்ற அசாமிய திரைப்படத்தில் நடித்ததற்காக இவ்விருதைப் பெற்றுள்ளார். 2020 ஆம் ஆண்டு ஆசிய பால்புதுமையினர் திரைப்பட விழாவிலும் சிறந்த நடிகருக்கான விருதையும் பெற்றுள்ளார்.

பெஞ்சமின், அசாம் மாநிலம் பக்சா மாவட்டத்தில் உள்ள கோரேஸ்வர் நகரில் பிறந்துள்ளார். https://www.thehindu.com/entertainment/movies/benjamin-daimary-northeastern-states-more-tolerant-of-lgbtq-persons/article34199335.ece திரைப்படங்களில் நடிப்பதோடு, அசாமிய ஆடை அலங்கார துறையில் ஒப்பனைக் கலைஞராக பணியாற்றி வருகிறார்.

## ஆரம்ப கால வாழ்க்கை
பெஞ்சமின் தைமரி அசாமின் கோரேஸ்வரரில் பிறந்துள்ளார், இவரது தற்பாலீர்ப்பு கொண்ட ஆண் என்ற பாலின தேர்வினை, இவரின் பெற்றோர் மற்றும் இரண்டு சகோதரிகளைக் கொண்ட குடும்பத்தினர் அனைவருமே இவருடன் நின்று, இவரை ஆதரித்துள்ளனர்.

## மேற்கோள்கள்


பகுப்பு:Articles with hCards
பகுப்பு:2000 பிறப்புகள்
பகுப்பு:வாழும் மக்கள்
பகுப்பு:ந.ந.ஈ.தி நபர்கள்
பகுப்பு:இந்திய ந.ந.ஈ.தி நபர்கள்
பகுப்பு:தற்பால்சேர்க்கை
நிகழ்காலத்திற்கு முன்

**நிகழ் காலத்திற்கு முன்** (Before Present (BP) என்பதை **தற்போதைய ஆண்டுகளுக்கு முன்** அல்லது **தற்போதைக்கு முந்தைய காலம்** அல்லது **தற்காலத்திற்கு முந்தைய ஆண்டுகள்** என்றும் அழைக்கப்படும். இது நடைமுறையில் தொல்லியல், புவியியல் மற்றும் பிற அறிவியல் துறைகளில் பயன்படுத்தப்படும்  கதிரியக்கக்கரிமக் காலக்கணிப்பு நேர அளவாகும். மேலும் இது அணு ஆயுத சோதனைகள், செயற்கையாக வளிமண்டலத்தில் உள்ள கார்பன் ஐசோடோப்புகளின் விகிதத்தை மாற்றுவதற்கு முந்தைய காலத்தை குறிக்க அறிவியல் அறிஞர்கள் இதனை பயன்படுத்தினர்.  

## பயன்பாடு
நிகழ் காலத்திற்கு முன் என்ற அளவுகோல் சில நேரங்களில் கதிரியக்கக்கரிமக் காலக்கணிப்பு அல்லாத புவி அடுக்குப் படுகையியல் மூலம் நிறுவப்பட்ட காலத்திற்கு பயன்படுத்தப்படுகிறது. இந்த பயன்பாடு வான் டெர் ப்ளிச்ட் & ஹாக், பரிந்துரைத்ததில் இருந்து வேறுபடுகிறது. அதைத் தொடர்ந்து குவாட்டர்னரி சயின்ஸ் விமர்சனங்கள் இரண்டும் வெளியீடுகள் "a" ("ஆண்டுக்கு", இலத்தீன் மொழிக்கான அலகைப் பயன்படுத்த வேண்டும் என்று கோரியது. 

சில தொல்பொருள் ஆராய்ச்சியாளர்கள் இந்த காலகட்டங்களுக்கான அளவீடு செய்யப்படாத தேதிகளுக்கான சொற்களஞ்சியமாக நிகழ் காலத்திற்கு முன், கிமு மற்றும் கிபி என்ற சிறிய எழுத்துக்களைப் பயன்படுத்துகின்றனர்.

கோபன்ஹேகன் பல்கலைக்கழகத்தில் உள்ள பனி மற்றும் காலநிலை மையம் கிபி 2000க்கு முன்பு  என்பதற்கு "b2k"  என்ற குறியீட்டை முன்மொழிந்துள்ளது. இது கிரீன்லாந்து நாட்டின் ஐஸ் கோர் குரோனாலஜி 2005 (GICC05) கால அளவை அடிப்படையாகக் கொண்டது.

## அலகு மாற்றம்
கிரிகோரியன் நாட்காட்டியின் 1 சனவரி 1950  நாளை மையமாகக் கொண்டு **நிகழ் காலத்திற்கு முன்** சகாப்தம் கணக்கிடப்படுகிறது. 
## மேற்கோள்கள்

பகுப்பு:காலக்கணிப்பு முறைகள்
அர்ச்சனா ரவி

**அர்ச்சனா ரவி** (பிறப்பு 17 ஜூன் 1996) இந்தியாவின் கேரளாவைச் சேர்ந்த விளம்பர மாதிரிப் பெண்ணும், அழகுப் போட்டியாளரும், நடிகையும் பாரம்பரிய நடனக் கலைஞருமாவார். பல்வேறு அழகிப்போட்டிகளில் பட்டம் வென்றுள்ள இவர், பிப்ரவரி 2019 இல், குழந்தைகளை மேம்படுத்துவதற்காக "நண்பர் திட்டம்" என்ற பிரச்சாரத்தைத் தொடங்கியுள்ளார்.

## தொழில் வாழ்க்கை
விளம்பரங்களில் மாதிரிப்பெண்ணாக தனது தொழில் வாழ்க்கையைத் தொடங்கிய அர்ச்சனா, அதன் மூலம்  திரைப்படத் துறையில் நுழைந்துள்ளார். 2017 ஆம் ஆண்டு தமிழ் சினிமாவில் வெளியான அட்டு என்ற திரைப்படத்தின் மூலம்  கதாநாயகியாக அறிமுகமாயுள்ளார்  தொடர்ந்து விளம்பரங்களில் நடித்ததோடு இல்லாமல், பல்வேறு உலக, இந்திய, மாநில அழகிப்போட்டிகளில் பங்கேற்று இளைஞர்களின் சின்னமாக மாறியுள்ளார். ஃபெமினா மிஸ் இந்தியா 2019 கேரளா போட்டியில் பங்கேற்று இறுதிப் போட்டியில் முதல் மூன்று மிஸ் இந்தியா கேரளாவில் ஒருவராக வென்றுள்ளார். பின்னர் அவர் மிஸ் யுனிவர்ஸ் இந்தியா 2020 அழகிப்போட்டியில் பங்கெடுத்து முதல் பத்து பேரில் ஒருவராக,  இறுதிப் போட்டியாளராக தேர்ந்தெடுக்கப்பட்டார்.  2021 ஆம் ஆண்டில், மிஸ் இன்டர்நேஷனல் 2021 அழகிப்போட்டி மற்றும் மிஸ் மல்டிநேஷனல் 2021 அழகிப்போட்டிக்கான பிரதிநிதிகளைத் தேர்ந்தெடுக்கும் 2021 பதிப்பிற்கான கிளாமனண்ட் சூப்பர்மாடல் என்ற தகுதிபோட்டியில் வென்று, இந்தியாவுக்கான அதிகாரப்பூர்வ இறுதிப் போட்டியாளராக தேர்வு செய்யப்பட்டுள்ளார்.

## திரைப்படவியல்

## மேற்கோள்கள்


பகுப்பு:Articles with hCards
பகுப்பு:தமிழ்த் திரைப்பட நடிகைகள்
பகுப்பு:மலையாள மக்கள்
பகுப்பு:வாழும் மக்கள்
பகுப்பு:1996 பிறப்புகள்
கௌரா (திருவிழா)

**கௌரா பர்வா** (Gaura (festival))  என்பது சுதுர்பஷ்சிம் மாகாணம் மற்றும் நேபாளத்தின் கர்னாலி மாகாணத்தின் சில பகுதிகள் மற்றும் இந்தியாவின் உத்தரகண்ட் மாநிலத்தின் குமாவோன் பகுதியில் வசிக்கும் மக்களால் கொண்டாடப்படும் ஒரு இந்து பண்டிகையாகும். இந்த திருவிழா  பார்வதி  தேவியை சிவபெருமானுக்கு திருமணம் செய்ததை நினைவுபடுத்துகிறது. இந்தப் பண்டிகை, பத்ரா எனப்படும் நேபாள நாட்காட்டியின்படி,  ஆகத்து அல்லது செப்டம்பர் மாதத்தில் கொண்டாடப்படுகிறது.

பல ஆண்டுகளாக, திருவிழாக்கள் சுதுர்பாஷ்சிம் பகுதி மக்களுக்கு அடையாளம் காணும் காரணியாக மாறியுள்ளது. நேபாளத்தின் சுதுர்பாஷ்சிம் மற்றும் கர்னாலி மாகாணங்களின் காஸ் சமூகத்தின் மிக முக்கியமான பண்டிகைகளில் ஒன்றாக இது கருதப்படுகிறது. பண்டிகை கொண்டாட்டம் நாட்டின் பிற பகுதிகளுக்கும் பரவியுள்ளது. நேபாள தலைநகர் காத்மாண்டுவில், திருவிழாவின் இறுதி நாளில் மக்கள் துண்டிகேல் மைதானத்தில் கூடி தேவதா நடனம் ஆடுகின்றனர். இந்தியாவில், உத்தரகண்ட் மாநிலத்தின் குமாவோன் பிரிவின் பித்தோராகர் மாவட்டத்தைச் சுற்றியுள்ள பகுதிகளில் இவ்விழா கொண்டாடப்படுகிறது.

## சொற்பிறப்பியல்
இந்த விழாவின் பெயர் கௌரி தேவியின் உள்ளூர் பெயரிலிருந்து பெறப்பட்டது. கௌரி இந்து மதத்தின் முக்கிய தெய்வங்களில் ஒன்றான சிவபெருமானின் மனைவி ஆவார். புராணத்தின்படி, கௌரி இமயமலையின் அரசன் இமவானின் மகள் என்பதால், மேற்கு நேபாளம் மற்றும் உத்தரகண்ட் பகுதி மக்கள், இந்த  தெய்வத்தை தங்கள் உறவினராக கருதுகின்றனர்.

இந்தியாவின் உத்தரகண்ட் மாநிலத்தின் குமாவோன் பகுதியில், திருவிழா சாட்டன்-அத்தான் அல்லது சது-அத்து என்று அழைக்கப்படுகிறது, இது ஏழாவது மற்றும் எட்டாவது என்று மொழிபெயர்க்கப்பட்டுள்ளது. திருவிழாவின் முக்கிய கொண்டாட்டம் திருவிழாவின் ஏழாவது மற்றும் எட்டாவது நாட்களில் நடைபெறுவதால் இவ்விழா அவ்வாறு அழைக்கப்படுகிறது.

## தோற்றம்
கௌராவின் தோற்றம் குறித்து பல கதைகள் உள்ளன, ஆனால் முக்கியமாக இந்த நாளில், பெண்கள் தங்கள் கணவரின் ஆரோக்கியத்திற்காகவும் நீண்ட ஆயுளுக்காகவும் சிவபெருமானின் மனைவியான கௌரி தேவியை வணங்குகிறார்கள். சிவன் ( மற்றும் பார்வதி  ஆகியோரின் அன்பான பந்தமே இவ்விழா கொண்டாடப்படுவதற்கு முக்கியக் காரணம். கௌரி தேவி சிவபெருமானை தன் கணவனாகப் பெறுவதற்காக கடுமையான தவம் மேற்கொண்டாள். இத்திருவிழாவில் அம்மனின் தவம் போற்றப்படுகிறது.

மற்றொரு கதையின்படி, பண்டைய ஹெஹேயா வம்ச மன்னர்களில் ஒருவரான சஹஸ்த்ரர்ஜுனன், பிருகுவன்சி பிராமணர்களைக் கொன்றார், அவர் தனது செல்வத்தைத் திரும்பக் கோரினார். அந்த பிராமணர்களின் துக்கமடைந்த விதவை மனைவிகள் தங்கள் நேர்மையைக் காக்க கௌரி தேவியிடம் விரதம் இருந்து பிரார்த்தனை செய்தனர். ஒரு பிராமணப் பெண், மன்னன் சஹஸ்த்ரார்ஜுனனைக் குருடாக்கச் சென்ற ஒரு திறமையான மகனைப் பெற்றெடுத்தாள். அப்போது அரசன் தன் குற்றத்திற்காக பெண்களிடம் மன்னிப்பு கேட்டான். கௌரி தேவியின் கருணை மற்றும் சர்வ வல்லமையைப் போற்றும் வகையில், இந்த விழா கொண்டாடப்படுவதாக கூறப்படுகிறது.

கௌரா பர்வா என்பது வருடத்தின் பிற்பகுதியில் வருகின்ற திருவிழா ஆகும். ஒவ்வொரு ஆண்டும் அதிகாரப்பூர்வ ஜோதிடக் குழுவால் திருவிழாவின் தேதி கணக்கிடப்படுகிறது. திருவிழா பொதுவாக கிரிகோரியன் நாட்காட்டியின்படி ஆகஸ்ட் அல்லது செப்டம்பர் மாதத்திலும், நேபாளி நாட்காட்டியின்படி ஷ்ராவன் அல்லது பத்ரா மாதத்திலும் வரும்.

### இந்தியா
இந்தியாவில், புரட்டாசி மாச சுக்ல பக்ஷ பஞ்சமி திதியில் இருந்து புரட்டாசி மாச சுக்ல பக்ஷ அஷ்டமி திதி வரை இந்த விழா கொண்டாடப்படுகிறது.

## சான்றுகள்

பகுப்பு:இந்து சமய விழாக்கள்
பகுப்பு:நேபாளி திருவிழாக்கள்
பகுப்பு:நேபாளத்தில் இந்து சமயம்
ரேஷ்மா பாம்பேவாலா

**ரேஷ்மா பாம்பேவாலா,** இந்தியாவின் மும்பையைச் சேர்ந்த பிரபல விளம்பர நடிகையும், நகை மற்றும் ஆடைகள் வடிவமைப்பாளரும், நடிகையாவார். ஃபெமினா மிஸ் இந்தியாவில் மிஸ் அழகான புன்னகை என்ற பட்டத்தை வென்றுள்ளார். மேலும் 1995 ஆம் ஆண்டில் கிளாட்ராக்ஸ் அழகிப்போட்டியில் இரண்டாம் இடத்தைப் பிடித்துள்ளார். அவர் பிரபல மதுக்கலவை நிபுணரான,டிமிட்ரி லெஜின்ஸ்காவை மணந்துள்ளார். இவர் டிஸ்கவரி  தொலைக்காட்சியில் வெளியான காக்டெய்ல் ராஜாக்கள் என்ற நிகழ்ச்சியில் தொகுப்பாளராக பணியாற்றியுள்ளார்.

## விளம்பரத்துறை
ரேஷ்மாவை, பிரபல பாலிவுட் நடன இயக்குநர் சங்கீத் சோப்ரா முதன்முதலாக விளம்பரத்துறைக்கு அறிமுகப்படுத்தினார். ரேஷ்மா வெண்டெல் ரோட்ரிக்ஸ், ஹேமந்த் திரிவேதி, ஷஹாப் துராசி மற்றும் அசீம் கான் போன்றோருக்கு மாதிரியாக இருந்து வடிவமைத்துள்ளார், அத்தோடு குறிப்பிடத்தக்க எண்ணிக்கையில்  இந்தி திரைப்படங்கள் மற்றும் இண்டிபாப் தனி இசைத்தொகுப்புகள் போன்றவைகளில் பணியாற்றியுள்ளார். ரேஷ்மா,மும்பை கல்லூரியில் இளங்கலை பட்டதாரி படிப்பில் விளம்பரப்பிரிவை படித்துள்ளார்.

## திரைப்படம் மற்றும் தொலைக்காட்சி

* "கோய் செஹரி பாபு தில் லஹேரி பாபு ரீமிக்ஸ்" - ஆஷா போஸ்லேயின் சுயசரிதை UMI10 Vol 2
* "மர்ஹபா மர்ஹபா"  - கர்வ்: பெருமை மற்றும் மரியாதை - 2004
* "தும் பின்" படத்தின் "தோடா தரு விச் பியார் மிலா தே" பாடல்
* "சவுன் டி ஜாடி" பாப்பு மான்

## மேற்கோள்கள்

பகுப்பு:Articles with hCards
பகுப்பு:வாழும் மக்கள்
சாலமன் நடவடிக்கை

**சாலமன் நடவடிக்கை** (**Operation Solomon**) (, எத்தியோப்பிய உள்நாட்டுப் போரால் பாதிக்கப்பட்ட எத்தியோப்பிய யூதர்களை 24 மே 1991 முதல் 25 மே 1991 ஆகிய இரண்டு நாட்களுக்குள், 36 மணி நேரத்தில் இஸ்ரேல் தனது வான்படை வானூர்திகள் மூலம் இஸ்ரேல் நாட்டிற்கு அழைத்தச் செல்லப்பட்டனர். 

வெளிநாடுகளில் புலம்பெயர்ந்த யூதர்களை இஸ்ரேல் நாட்டிற்கு திரும்ப அழைத்துச் செல்லும் அலியா செயல்பாட்டில் சாலமன் நடவடிக்கை மூன்றாவதாகும். சாலமன் நடவடிக்கைக்கு முன்னர் 8,000 எத்தியோப்பிய யூதர்களை மோசஸ் நடவடிக்கை  மூலம் இஸ்ரேலுக்கு அழைத்துச் செல்லப்பட்டனர்.

## பின்னணி
1991ல் மெங்கிஸ்து ஹைலி மரியாம் தலைமையிலான எத்தியோப்பிய அரசை, எரித்திரியா மற்றும் திக்ரே தீவிரவாதிகள் கிளர்ச்சி செய்து கவிழ்த்தனர். இதனால் எத்தியோப்பியாவில் அரசியல் நிலைத்தன்மை இல்லாது போனதால், எத்தியோப்பியா யூதர்களின் நிலை கவலைக்கிடமானது. எத்தியோப்பியா யூதர்கள் ஆபத்தில் வாழ்கிறார்கள் என்று எத்தியோப்பியன் யூதர்களுக்கான அமெரிக்க சங்கத்தின் தலைவர்கள், அமெரிக்க அரசாங்கத்தின் கவனத்திற்குக் கொண்டு வந்த பிறகு, ஐக்கிய அமெரிக்கா மற்றும் இஸ்ரேல் அரசு இணைந்து சாலமன் நடவடிக்கையில் ஈடுபட்டது. எத்தியோப்பிய தலைநகர் அடிஸ் அபாபா வானூர்தி நிலையத்திலிருந்து எத்தியோப்பிய யூதர்களை, இஸ்ரேல் நாட்டின் வான்படை வானூர்திகள் மூலம் இஸ்ரேலுக்கு அழைத்துச் செல்லப்பட்டனர்.
## இதனையும் காண்க
* மோசஸ் நடவடிக்கை
* அலியா
* எத்தியோப்பிய உள்நாட்டுப் போர்

## மேற்கோள்கள்

பகுப்பு:யூதர்கள் 
பகுப்பு:இசுரேல்
பகுப்பு:எத்தியோப்பியா
எசு. கேமலதா தேவி

**எசு. கேமலதா தேவி** (*S. Hemalatha Devi*)(பிறப்பு 10 செப்டம்பர் 1922) என்பவர் இந்திய விடுதலை இயக்க ஆர்வலர், சமூக சேவகர் மற்றும் இந்தியத் தேசிய காங்கிரசின் உறுப்பினர் ஆவார். இவர் சென்னை சட்டமன்றத்தில் பென்னாகரத்தை பிரதிநிதித்துவப்படுத்தினார் (1957-62).

## ஆரம்ப கால வாழ்க்கை
கேமலதா தேவி 10 செப்டம்பர் 1922-ல் பிறந்தார்.

## தொழில்
கேமலதா தேவி இந்தியத் தேசிய காங்கிரசின் ஆரம்பக் கட்டத்தில் அதன் தீவிர உறுப்பினராக இருந்தார். இவர் இந்தியத் சுதந்திர இயக்கத்தில் ஈடுபட்டார். இந்தியா சுதந்திரம் பெற்ற பிறகு, கேமலதா 1949-ல் சேலம் மாவட்ட வாரிய உறுப்பினரானார். ஏழு ஆண்டுகள், சேலம் இந்திய மகளிர் சங்கத்தின் செயலாளராகப் பணியாற்றி, பின்னர் அதன் துணைத் தலைவர் பதவிக்கு உயர்த்தப்பட்டார். தமிழ்நாட்டிலுள்ள அகில இந்திய மகளிர் மாநாட்டுக் கிளையின் நிலைக்குழு உறுப்பினராகவும் இருந்தார்.

1957ஆம் ஆண்டு நடைபெற்ற சென்னை சட்டமன்றத் தேர்தலில் பென்னாகரத்தில் இருந்து இந்தியத் தேசிய காங்கிரசின் அதிகாரப்பூர்வ வேட்பாளராகப் போட்டியிட்ட தேவி வெற்றி பெற்றார். இவர் 3,255 வாக்குகள் வித்தியாசத்தில் தனது நெருங்கிய போட்டியாளரைத் தோற்கடித்தார் இருப்பினும், இவர் 1962ஆம் ஆண்டு நடந்த தேர்தலில் திராவிட முன்னேற்றக் கழகத்தின் (திமுக) வேட்பாளரான எம். வி. கரிவேங்கடத்திடம் தோல்வியடைந்தார்.

## தனிப்பட்ட வாழ்க்கை
கேமலதா தேவிக்கு திருமணமாகி இரண்டு மகன்கள், இரண்டு மகள்கள் என நான்கு குழந்தைகள் உள்ளனர்.

## மேற்கோள்கள்

பகுப்பு:வாழும் மக்கள்
பகுப்பு:1942 பிறப்புகள்
பகுப்பு:2 ஆவது தமிழ்நாடு சட்டமன்ற உறுப்பினர்கள்
பகுப்பு:இந்திய தேசிய காங்கிரஸ் அரசியல்வாதிகள்
பிரியம்வதா தேவி

**பிரியம்வதா தேவி** (*Priyamvada Devi*)(1871-1935) என்பவர்வங்காள மொழி எழுத்தாளர் மற்றும் பரோபகாரர் ஆவார்.

## ஆரம்ப கால வாழ்க்கை
தேவி 1871-ல் பிரித்தானியாவின் இந்தியாவில் வங்காள மாகாணத்தில் உள்ள பப்னா மாவட்டத்தில் குணைகாச்சாவில் பிறந்தார். இவரின் தாயார் பிரசன்னமோயி ஒரு பிரபல எழுத்தாளர். இவரின் தந்தை கிருஷ்ணகுமார் பாக்சி. இவரது மாமாக்கள் பிரமாதா சௌத்ரி மற்றும் அசுதோஷ் சௌத்ரி, குறிப்பிடத்தக்க எழுத்தாளர்கள் ஆவர். இவர் பெதுன் பள்ளியில் படித்தார். கொல்கத்தாவில் உள்ள பெத்துன் கல்லூரியில் தனது இளங்கலை பட்டப்படிப்பை முடித்தார்.

## தொழில்
தேவி 1892-ல் தாராதாசு பானர்ஜியை மணந்தார். இவரின் கணவர் ஒரு வழக்கறிஞர். இவரின் மகன் 1896-ல் இறந்தார். இதன் பிறகு இவர் தனது நேரத்தை எழுதுவதோடு தனது பரோபகாரப் பணியில் ஈடுபடுத்தினார். இவர் பிரம்மோ பாலிகா சிக்ஷாலயாவில் (பிரம்மோ பெண்கள் பள்ளி) ஆசிரியராகச் சேர்ந்தார். தேவி பாரத ஸ்திரீ-மகாமண்டலின் தலைவராகப் பணியாற்றினார். இந்த நேரத்தில் இவர் பல கல்வி நிறுவனங்களில் பணியாற்றினார். சமசுகிருத நாடகமான ஸ்வப்னவாசவதத்தை மொழிபெயர்த்தார். விவிலியப் பகுதிகளை மொழிபெயர்த்து பக்தவாணி என்ற பெயரில் வெளியிட்டார். இவரது குறிப்பிடத்தக்க நாவல்களில் "வுமென் ஆப் ஜப்பான்” (Women of Japan), கதா ஓ உப்பகதா (Katha O Upakatha), ஜிலெஜபேகலே சிகர் ஆனந்த் (Jhilejabgale Shikar Anath), பவூச்சுலா (Pavchulal), மற்றும் ரேணுக-அ புக் ஆப் கெய்ச்காசு இன் ஜப்பான் (Renuka, a book of Geishas in Japan) ஆகும். இவர் தாரா, ஆங்ஷு, ரேணு மற்றும் சம்பா ஓ பாருல் உள்ளிட்ட பல கவிதைகளையும் எழுதினார். இவர் தொண்டுக்காக நாடகங்களை இயக்கினார்.

## இறப்பு
தேவி 1935-ல் இறந்தார்.

## மேற்கோள்கள்

பகுப்பு:1935 இறப்புகள்
பகுப்பு:1871 பிறப்புகள்
பகுப்பு:வங்காள எழுத்தாளர்கள்
கிட்டன் நூன்வால்

**கிட்டன் நூன்வால்**, இந்தியாவின் அரியானா-டெல்லி எல்லையில் உள்ள ஒரு கிராமத்தில் ஹரியான்வி பின்னணியைக் கொண்ட  நிகழ்த்திறன் கலைஞரும், வடிவமைப்பு கல்வியாளரும், ஒப்பனை கலைஞரும் ஆடை வடிவமைப்பாளருமாவார்.

கிட்டன், இவரது கிராமத்தின் உள்ளூர் ராம்லீலா ஒப்பனை விழாக்களில் ஆரம்பித்து தேசிய ஆடை வடிவமைப்பு நிறுவனம் செல்லும் வரை திறமையான ஆடை வடிவமைப்பு மாணவராக தனது கலைத் திறமையை நிகழ்கலையின் மூலம் வெளிப்படுத்தியுள்ளார். மேலும் இந்த திறமையையே, சமூகத்தில் விழிப்புணர்வை ஏற்படுத்தம் தனது சமூகப் போராட்டத்திற்கு ஆயுதமாகவும்  பயன்படுத்தி வருகிறார்.

உலகம் முழுவதும் எண்ணூற்றுக்கும் மேற்பட்ட நடன நிகழ்ச்சிகளை நடத்தியுள்ள கிட்டன், வடிவமைப்பு மற்றும் பாலின உணர்திறன் பட்டறைகளையும் கலந்துரையாடல்களையும் நடத்தியுள்ளார்.  கிழக்கத்திய இடுப்பாட்டத்தில் மிகுந்த நிபுணத்துவம் பெற்றுள்ள இவர், இடையை பல்வேறு வடிவில் அசைப்பதன் மூலம் நிகழ்கலையாக நிகழ்த்தி, உள்ளுணவுர்களை வெளிப்படுத்து வருகிறார். ஒரு சிறிய நகரத்தில் உள்ள ஒரு மரபுவழி குடும்பத்தில் இருந்து வந்தவர், கிட்டன் தன்னை ஒரு ***திரவ நிலை பாலின அடையாளம்*** கொண்டவராக வெளிப்படுத்தியுள்ளார். இவரது இந்த அடையாளத்தையும் கலை வடிவங்களையும், தனது குடும்பத்தாருக்கு தெரியாமல் மறைத்து வழங்குவதில் பல்வேறு சிரமங்களையும் எதிர்கொண்டு வந்துள்ளார்.

கிட்டன் முன்னதாக ரிது குமாரிடம் ஆடை வடிவமைப்பாளராகவும், ரா மேங்கோ என்பதில் உதவி வடிவமைப்பாளராகவும் பணியாற்றியுள்ளார். மேலும்அகமதாபாத்தில் தேசிய ஆடை வடிவமைப்பு கல்வி நிறுவனத்தில் இருந்து ஆடை/பேஷன் டிசைனில் முதுகலைப் பட்டம் பெற்றனர் உடையலங்கார தொழில்நுட்பத்தில் முதுகலை பட்டமும் பெற்றுள்ளார். இந்தியாவில் குறிப்பிடத்தக்க அளவில் ந.ந.ஈ.தி மற்றும் பால்புதுமை  மக்களிடையே தாக்கத்தை ஏற்படுத்துபவர் கிட்டன். *மனிதனைத் தவிர வேறில்லை (நத்திங் பட் எ ஹ்யூமன்)* என்ற ஆவணப்படம் நூன்வாலின் வாழ்க்கையை உள்ளடக்கி எடுக்கப்பட்டுள்ளது 

## மேற்கோள்கள்

பகுப்பு:Articles with hCards
பகுப்பு:வாழும் மக்கள்
பகுப்பு:அரியானா நபர்கள்
பகுப்பு:இந்திய ந.ந.ஈ.தி நபர்கள்
பகுப்பு:ந.ந.ஈ.தி நபர்கள்
மோசஸ் நடவடிக்கை

**மோசஸ் நடவடிக்கை** (**Operation Moses** (), 1983-85களில் எத்தியோப்பியாவில் ஏற்பட்ட கடும் வறட்சி மற்றும் பசி, பட்டினி மற்றும் 1984ல் துவங்கிய இரண்டாம் சூடான் உள்நாட்டுப் போர்காரணமாக எத்தியோப்பியா நாட்டில் வாழ்ந்த யூதர்கள் அண்டை நாடான சூடானின் அகதிகள் முகாம்களில் வாழ்ந்தனர். அலியா இயக்கம் வாயிலாக 8,000 எத்தியோப்பிய யூதர்கள் இஸ்ரேல் வான்படை வானூர்திகள் மூலம் இஸ்ரேல் நாட்டிற்கு அழைத்துச் செல்லப்பட்டனர்.

## வரலாறு
விவிலிய நபரான மோசஸ் பெயரிலான இந்நடவடிக்கை, இஸ்ரேல் பாதுகாப்புப் படைகள், சூடான் பாதுகாப்புப் படைகள் மற்றும் கர்த்தூம் நகரத்தில் உள்ள ஐக்கிய அமெரிக்காவின் தூதரகத்தாலும் மேற்கொள்ளப்பட்டது.இந்நடவடிக்கைக்கு சூடானிய முஸ்லீம்கள் மற்றும் காவல்துறையினர் உதவினர்.மேலும் இந்நடவடிக்கைக்கு 
அமெரிக்காவும், மொசாத் உளவு அமைப்பும் உதவின.

21 நவம்பர் 1984 முதல் 5 சனவரி 1985 வரை 8,000 எத்தியோப்பிய யூதர்களை ஐரோப்பிய வானூர்திகள், கர்த்தூம் நகரத்திலிருந்து பிரஸ்சல்ஸ் நகரம் வழியாக இசுரேலுக்கு அழைத்துச் செல்லப்பட்டனர்.
## இதனையும் காண்க
* சாலமன் நடவடிக்கை
* அலியா

## மேற்கோள்கள்

பகுப்பு:யூதர்கள் 
பகுப்பு:இசுரேல்
பகுப்பு:சூடான்
சாரா அமீத் அகமது

**சாரா அமீத் அகமது** (*Saarah Hameed Ahmed*)(பிறப்பு: ஏப்ரல் 22, 1989) என்பவர் கர்நாடகாவின் பெங்களூரைச் சேர்ந்த இந்திய வானோடி ஆவார். இவர் மார்ச்சு 2015 அன்று ஸ்பைஸ் ஜெட்டில் பணிபுரிந்தார். *[[ஹிந்துஸ்தான் டைம்ஸ்]]* வெளியிட்ட செய்தி அறிக்கையின்படி, மார்ச் 2015-ல் வானூர்தி போக்குவரத்துத் துறையில் அறியப்பட்ட ஒரே பெண் முஸ்லீம் வானோடி சாரா ஆவார். *[[தி இந்து]]* இவரைக் கர்நாடகாவின் முதல் முஸ்லீம் பெண் விமானி என்று பட்டியலிட்டுள்ளது.

சாரா பின்னர், தான் முதல் இந்திய முஸ்லீம் பெண் வானோடி என்று ஒருபோதும் கூறவில்லை என்றும், ஒரு சில முஸ்லீம் பெண் விமானிகளில் ஒருவர் என்றும் தெளிவுபடுத்தினார். இஸ்லாமோஃபோபியா பற்றியோ அல்லது மோசமாக நடத்தப்பட்டதைப் பற்றியோ தான் எதையும் குறிப்பிடவில்லை என்றும் சாரா மேலும் தெளிவுபடுத்தினார்.

## பின்னணி
சாரா சபா அமீத் அகமது கர்நாடகாவின் பெங்களூரில் பிறந்து வளர்ந்தவர். ஜோதி நிவாசு கல்லூரியில் பல்கலைக்கழக முந்தைய படிப்பினை முடித்த பிறகு, அகமது 2007-ல் புளோரிடாவின் வெரோ பீச்சில் உள்ள பாரிஸ் ஏர் விமானப் பயிற்சிப் பள்ளியில் சேர்ந்தார். இஸ்லாமிய வெறுப்பு மனநிலை 9/11 காலகட்டத்திற்குப் பிறகு, பெரும்பாலான முஸ்லிம் மாணவர்களுக்கு அமெரிக்க நுழைவுச்சீட்டு மறுக்கப்படுவதாக இவர் கூறுகிறார். இதனால் தனக்கு நுழைவுச்சீட்டு பெறுவதில் கொஞ்சம் சிரமம் இருந்தது.

அகமதுவின் தந்தையின் கூற்றுப்படி, சாரா பாரம்பரிய சமூகத்தில் வளர்க்கப்பட்ட பெண் ஆவார், ஒரு பெண்ணின் பொறுப்பான தன் வீடு மற்றும் குழந்தைகளின் மீதும் உள்ளது. ஒரு சிலரே துணைவர் இல்லாமல் வெளி வேலைகளைத் தேடுகிறார்கள் என்பதாகும். அகமது சமூகத்தில் ஆரம்பத்தில் ஆதரவைப் பெறவில்லை. இவரது குடும்பத்தினர் இவரை ஊக்கப்படுத்த முயன்றனர். ஆனால் இவர் வற்புறுத்தியபோது அவர்கள் மனந்திரும்பினார்கள். *சவுத்வெஸ்ட் விமானச்சேவையில்* வானோடியாக இருக்கும் இவரது தந்தையின் நண்பர் உறுதியளித்தார். ஒரு வருட ஆய்வு மற்றும் 200 விமான நேரங்களைப் பதிவு செய்த பிறகு, அகமது,  இந்தியாவுக்குத் திரும்பி, தனது உரிமத்தை இந்தியச் சான்றிதழாக மாற்றுவதற்கான செயல்முறையை மேற்கொண்டார். இதற்குக் காத்திருக்கும் காலம் மற்றும் குறிப்பிட்ட வணிக விமான வகைகளைப் பற்றி அறிய லித்துவேனியாவில் கூடுதல் பயிற்சி தேவைப்பட்டது. "ஆண் ஏகபோகம் உடைக்கப்பட்டுள்ளது, ஆனால் எண்ணிக்கையில் சமநிலை இன்னும் சிறிது நேரம் எடுக்கும்" என்று வணிக விமானத் துறையைப் பற்றியும் இவர் கூறினார்.

## தொழில்
வணிக நிர்வாகத்தில் இளங்கலை மற்றும் 1200 பறக்கும் நேரம் முடித்த பிறகு, இவர் 2010-ல் ஸ்பைஸ் ஜெட் நிறுவனத்தால் வணிக விமானியாக நியமிக்கப்பட்டார். விமானப் போக்குவரத்துத் துறையில் தேர்ந்தெடுக்கப்பட்ட முதல் முஸ்லீம் பெண்மணியான இவர், இந்திய விமானப் போக்குவரத்துத் துறையில் பணிபுரியும் 600 பெண்களில், ஏறக்குறைய இரண்டு ஆண்டுகளாக ஒரே பெண் முஸ்லீம் விமானியாக இருந்தார். இவரது சாதனை இவரது சமூகத்தில் ஊக்கமளிக்கிறது, மற்ற முஸ்லீம் பெண்களை வானோடி பயிற்சியில் சேர ஊக்குவிக்கிறது.

## மேற்கோள்கள்

## மேலும் படிக்க
* 

## வெளி இணைப்புகள்
*  

பகுப்பு:1989 பிறப்புகள்
பகுப்பு:வாழும் மக்கள்
பகுப்பு:வானூர்தியியல் முன்னோடிகள்
கிருஷ்ணா ராணி சர்க்கார்

**கிருஷ்ணா ராணி சர்க்கார்** (ஆங்கிலம்: *Krishna Rani Sarkar*; பெங்காலி :কৃষ্ণা রানী সরকার; பிறப்பு 1 சனவரி 2001) என்பவர் வங்காளதேச பெண்கள் கால்பந்து விளையாட்டின் முன்கள வீரர். இவர் தற்போது வங்காளதேசம் பெண்கள் தேசிய கால்பந்து அணியிலும், சுதி வி. எம். முன் மாதிரி உயர்நிலைப் பள்ளியிலும் விளையாடி வருகிறார். இவர் 2015-ல் நேபாளத்தில் ஏ. எப். சி. 14 வயதிற்குட்பட்ட பெண்கள் பிராந்திய வீரர் போட்டியினை வென்ற - தெற்கு மற்றும் மத்திய அணியில் உறுப்பினராக இருந்தார். 17 வயதுக்குட்பட்ட வங்காளதேச பெண்கள் தேசிய கால்பந்து அணியின் அணித்தலைவராகவும் இருந்தார்.

## விளையாட்டு வாழ்க்கை

### பன்னாட்டுப் போட்டிகள்
கிருஷ்ணா 2015 ஏ. எப். சி. 16 வயதிற்குட்பட்ட மகளிர் வெற்றித் தகுதி - 2014-ல் பி பிரிவு போட்டிகளுக்கான வங்காளதேச பெண்கள் 17 வயதிற்குட்பட்ட மகளிர் அணிக்குத் தேர்ந்தெடுக்கப்பட்டார். இந்தப் போட்டியில் நான்கு போட்டிகளில் விளையாடி பந்தை ஒரு முறை எல்கைக்கு அனுப்பினார். 2015-ல் தெற்கு மற்றும் மத்திய ஏ. எப். சி. 15 வயதிற்குட்பட்ட மகளிர் பிராந்திய வெற்றி வென்ற அணியின் ஒருங்கிணைந்த உறுப்பினராகவும் இருந்தார்.

இவர் 2017 ஏ. எப். சி. 16 வயதிற்குட்பட்ட மகளிர் பிரிவு சி போட்டிகளுக்கான அணித்தலைவராக நியமிக்கப்பட்டார். இவர் அபாரமாக விளையாடி 5 போட்டிகளில் 8 முறை பந்தினை இலக்கில் செலுத்தியுள்ளார். குழு சி வெற்றியாளராக இருந்ததால், வங்காளதேசம் செப்டம்பர் 2017-ல் தாய்லாந்தில் 2017 ஏ. எப். சி. 16 வயதிற்குட்பட்ட மகளிர் தகுதி பெற்றது.

## சர்வதேச இலக்குகள்
: *தரமதிப்பு மற்றும் முடிவுகள் முதலில் வங்கதேசத்தின் இலக்கு எண்ணிக்கையைப் பட்டியலிடுகிறது.*

## கௌரவங்கள்
**பசுந்தரா மன்னர்கள் பெண்கள்**

* வங்காளாதேசம் பெண்கள் கால்பந்து சுற்று: 2019–20, 2020–21

**வங்காளதேசம்**

* எஸ். ஏ. எப். எப். பெண்கள் போட்டி: 2022 ; இரண்டாம் இடம்: 2016
* தெற்காசிய விளையாட்டுப் போட்டிகள், வெண்கலப் பதக்கம்: 2016

**வங்காளதேசம் 19 வயதிற்குட்பட்டோர்**

* எஸ். ஏ. எப். எப். 18 வயதிற்குட்பட்டோர் பெண்கள் போட்டி: 2018
* பங்கமாதா 19 வய்திற்குட்பட்டோர் மகளிர் பன்னாட்டுத் தங்கக் கோப்பை : 2019

**வங்காளதேசம் 14 வயதிற்குட்பட்டோர்**

* ஏ. எப். சி. 14 வயதிற்குட்பட்ட பெண்கள் தெற்கு மற்றும் மத்திய பிராந்திய போட்டி– : 2015

## மேற்கோள்கள்

பகுப்பு:வாழும் மக்கள்
பகுப்பு:2001 பிறப்புகள்
பகுப்பு:வங்காளதேசப் பெண்கள்
பகுப்பு:வங்காளதேச விளையாட்டு வீரர்கள்
பிரியங்கா சாப்ரா

**பிரியங்கா சாப்ரா** (*Priyanka Chhabra*) என்பவர் இந்திய நடிகை மற்றும் வடிவழகி ஆவார்.

ஜீ தொலைக்காட்சியின் தொலைக்காட்சி தொடரான *ஷோபா சோம்நாத் கியில்* இளவரசி சௌலாவாக நடித்ததன் மூலம் சாப்ரா தனது நடிப்பு வாழ்க்கையைத் தொடங்கினார். இந்நிகழ்ச்சி முடிவடைந்ததும் இவர் முதல் திரைப்படத்தில் புகழ்பெற்ற நகைச்சுவை நடிகர் வெண்ணெலா கிசோருக்கு கதாநாயகியாக நடித்தார். 2013ஆம் ஆண்டு தெலுங்கு காதல்-நகைச்சுவை திரைப்படமான *அதாடு ஆமே ஓ ஸ்கூட்டரில்* அறிமுகமானார். இவர் எம் டிவியின் வலைத் தொடரில் அபிஷேக் மாலிக்கிற்கு ஜோடியாகப் பெண் கதாநாயகியாகவும் தோன்றினார். பயர் ஒர்க்சு தயாரிப்பில் *சூப்பர் காப்ஸ் விஎஸ் சூப்பர் வில்லன்ஸ்* இன் லைப் ஓகே என்ற காதலர் தின சிறப்பு நிகழ்ச்சியில் இவர் பெண் கதாநாயகியாக இருந்தார். பின்னர் சோனி தொலைக்காட்சியில் பயர் ஒர்க்சு தயாரிப்பில் ஆஹாத் என்ற நெடுந்தொடரில் 3 வெவ்வேறு பெண் வேடங்களில் தோன்றினார்.

## தொலைக்காட்சி

## திரைப்படம்

## மேற்கோள்கள்

பகுப்பு:இந்தியத் திரைப்பட நடிகைகள்
பகுப்பு:இந்தியத் தொலைக்காட்சி நடிகைகள்
பகுப்பு:வாழும் மக்கள்
பத்மா ஹெஜ்மாடி

**பத்மா ஹெஜ்மாடி**, இந்தியாவில் பிறந்த ஆங்கில மொழி எழுத்தாளரும் புகைப்படக் கலைஞரும், காட்சிக் கலைஞருமாவார், இவர் **பத்மா பெரேரா** என்ற புனைப்பெயரிலும் பல்வேறு படைப்புக்களை எழுதியுள்ளார்.

## வாழ்க்கை
பத்மா ஹெஜ்மாடி, இந்தியாவின் தமிழ்நாட்டிலுள்ள சென்னையில் பிறந்து அங்கேயே வளர்ந்தவர். டெல்லி பல்கலைக்கழகத்தில் பிஏ ஹானர்ஸ் பட்டபடிப்பையும், மிச்சிகன் பல்கலைக்கழகத்தில் முதுகலை பட்டப்படிப்பையும் முடித்துள்ள இவர், அங்கே புனைகதைக்கான ஹாப்வுட் விருதை வென்றுள்ளார்.

பத்மா, வாசர் கல்லூரி, கொலம்பியா பல்கலைக்கழகம் மற்றும் ரோட் ஐலண்ட் ஸ்கூல் ஆஃப் டிசைன் ஆகியவற்றில் கபல்வேறு வாசிப்பு கருத்தரங்கம் மற்றும் பயிலரங்கங்குகளை நடத்தியுள்ளார், மேலும் போல்டரில் உள்ள கொலராடோ பல்கலைக்கழகத்தில் ஆசிரியராகப் பணியாற்றி கற்பித்துள்ளார். *தி நியூ யார்க்கர்*, *தி சாட்டர்டே ஈவினிங் போஸ்ட்* மற்றும் *தி அயோவா ரிவ்யூ* போன்ற பிரபல ஆங்கில பத்திரிகைகளில் பல்வேறு தலைப்புகளில் கட்டுரைகள் மற்றும் கதைகளையும் பத்மா எழுதி வெளியிட்டுள்ளார்.

இவரது 1985 ஆண்டில் வெளியான சிறுகதைத் தொகுப்பான, *பிறந்த நாள்,  இறப்பு நாள்*  என்பது, 1974 ஆம் ஆண்டு முதல் இவரால் எழுதி வெளியிடப்பட்ட பன்னிரண்டு கதைகளின் தொகுப்பாகும். எட்டு கதைகள் இந்தியாவில் மேல்தட்டு குடும்ப வாழ்க்கையைப்பற்றி வரிவடிவத்தில் எழுதப்பட்டுள்ளது. மற்ற நான்கு கதைகள் வட அமெரிக்காவில் நடைபெறும் கலாச்சார இடப்பெயர்வு மற்றும் நாடுகடத்தலைக் கையாண்டு எழுதப்பட்டுள்ளன.

## படைப்புகள்

; பத்மா பெரேராவாக

* *வான்டேஜ் நாணயங்கள்* . கல்கத்தா: எழுத்தாளர் பட்டறை, 1972.
* *ஆங்கிலத்தில் இந்திய புனைகதைகளின் சவால்* . அல்பானி, NY: டெல்லி பல்கலைக்கழகம் மற்றும் நியூயார்க் மாநில பல்கலைக்கழகம், 1975.
* *டாக்டர். சலாம் மற்றும் இந்தியாவின் பிற கதைகள்* . சாண்டா பார்பரா: காப்ரா, 1978.
* *பிறந்த நாள், இறப்பு மற்றும் பிற கதைகள்* . லண்டன்: பெண்கள் அச்சகம், 1985.

; பத்மா ஹெஜ்மாடியாக

* *பறப்பதற்கு அறை: ஒரு கலாச்சார நினைவுக் குறிப்பு* . பெர்க்லி: யுனிவர்சிட்டி ஆஃப் கலிபோர்னியா பிரஸ், 1999.

## மேற்கோள்கள்

பகுப்பு:சென்னை மக்கள்
பகுப்பு:இந்தியப் பெண் எழுத்தாளர்கள்
பகுப்பு:வாழும் மக்கள்
ரேஷ்மா நிலோபர் விசாலாக்சி

**ரேஷ்மா நிலோபர் விசாலாக்சி** என்ற இயற்பெயரைக்கொண்ட ரேஷ்மா நிலோபர் நகா, இந்தியாவின்  முதல் மற்றும் ஒரே பெண் கப்பல் வழிநடத்துனர் ஆவார், தற்போது கடலில் இருந்து கொல்கத்தா & ஹால்டியா துறைமுகத்திற்கு ஹூக்ளி நதிமுகத்துவாரம் வழியாக கப்பல்களை வழிநடத்துவதில் ஈடுபட்டுள்ளார்.  2018 ஆம் ஆண்டில் நதிநீர் மாலுமியாக தகுதி பெற்ற இவர், இத்தகுதி பெற்ற முதல் இந்தியப்பெண் மற்றும் உலகின் மிகச் சில பெண் கடல் மாலுமிகளில் ஒருவரானார். முன்னாள் இந்திய குடியரசுத் தலைவர் ராம்நாத் கோவிந்திடம் இருந்து 2019 ஆம் ஆண்டில் நாரி சக்தி புரஸ்கார் விருதைப் பெற்றுள்ளார்.

சென்னையின் எளிமையான குடும்ப பின்னணியில் இருந்து வந்துள்ள ரேஷ்மா, தனது பள்ளிக் கல்வியை முடித்து, சென்னை கடல்சார் கல்வி மற்றும் பயிற்சி அகாடமியில் (AMET) கடல் தொழில்நுட்பத்தில் தொழில்முறை படிப்பை முடித்துள்ளார். பின்னர் பயணிகள் கப்பல்கள் மற்றும் கொள்கலன் கப்பல்கள் இரண்டிலும் உலகம் முழுவதும் பயணம் செய்து பயிற்சி பெற்றுள்ளார். இறுதியாக, அவர் கொல்கத்தா துறைமுக அறக்கட்டளையில் (KoPT) இல் கிட்டத்தட்ட ஆறரை ஆண்டுகள், மாலுமி  பணிக்கு தேவையான அறிவு, திறமை மற்றும்  தீவிர எச்சரிக்கை, பொறுமை மற்றும் மனஉறுதி  ஆகியவைகளுக்கு பயிற்சி பெற்று  2018 ஆம் ஆண்டில் ஹூக்ளி ஆற்று முகத்துவாரம் வழியாக கொல்கத்தா துறைமுகத்திற்கு வரும் கப்பல்களை செலுத்தும் முழுநேர மாலுமியாக  நியமிக்கப்பட்டார். . ராஞ்சியில் உள்ள பிர்லா இன்ஸ்டிடியூட் ஆப் டெக்னாலஜியில் மரைன் டெக்னாலஜியில் பொறியாளர் பட்டமும் பெற்றுள்ளார்.

## மேலும் பார்க்கவும்

* அபிநந்தன் வர்த்தமான்

## மேற்கோள்கள்

பகுப்பு:Articles with hCards
பகுப்பு:1989 பிறப்புகள்
பகுப்பு:சென்னை மக்கள்
பகுப்பு:நாரி சக்தி விருது பெற்றவர்கள்
பகுப்பு:வாழும் மக்கள்
ரிது நந்தா

**ரிது நந்தா** (பிறப்பு **ரிது ராஜ் கபூர்** ; 30 அக்டோபர் 1949 - 14 சனவரி 2020) என்பவர் இந்தியத் தொழிலதிபர் மற்றும் காப்பீட்டு ஆலோசகர் ஆவார்.

## பணி
நந்தா, ரிது நந்தா காப்பீட்டுச் சேவையின் தலைவர் மற்றும் முதன்மை செயல் அலுவலர் ஆக பணியாற்றினார். இவர் ஆரம்பத்தில் வீட்டு உபயோகப் பொருட்கள் தயாரிக்கும் வணிகமான நிகிதாசாவை நிர்வகித்தார். இதன் மோசமான வளர்ச்சியின் காரணமாக மூடப்பட்டது. இந்தியாவின் மிகப்பெரிய ஆயுள் காப்பீட்டு நிறுவனமான இந்திய ஆயுள் காப்பீட்டுக் கழகத்திடமிருந்து தசாப்தத்தின் *வணிக தூதர்* மற்றும் *சிறந்த காப்பீட்டு ஆலோசகர்* விருதுகளைப் பெற்றார்.

ஒரே நாளில் 17,000 ஓய்வூதியர் கோட்பாடுகளை விற்று கின்னஸ் உலக சாதனை பட்டியலில் இடம் பிடித்தார் நந்தா. *எஸ்கோலைஃப் மற்றும் ரிமாரி கார்ப்பரேட் ஆர்ட் சேவை* போன்ற நிறுவனங்களையும் நிர்வகித்தார்.

## இளமையும் உறவுகளும்
நந்தா ஒரு பஞ்சாபி இந்து குடும்பத்தில் கிருஷ்ணா மற்றும் ராஜ் கபூர், ஒரு நடிகர்-இயக்குநரின் மகளாகப் பிறந்தார். இவர் 30 அக்டோபர் 1949 அன்று மும்பையில் பிறந்தார். இவரது தாத்தா நடிகர் பிருத்விராஜ் கபூர். இவரது பெரிய மாமா நடிகர் திரிலோக் கபூர். இவரது தாய் மாமாக்கள் நடிகர்கள் பிரேம் நாத், ராஜேந்திர நாத் மற்றும் நரேந்திர நாத்  இவரின் தந்தைவழி மாமாக்கள் சம்மி கபூர், சசி கபூர், தேவிந்தர் கபூர் மற்றும் ரவீந்தர் கபூர் ஆவர். இவரின் தந்தை வழி அத்தை ஊர்மிளா சியால். நடிகர் பிரேம் சோப்ரா இவரது மாமா மூலம் திருமணம் செய்து கொண்டவர். இவரது சகோதரர்கள், ரந்தீர் கபூர், ரிசி கபூர் மற்றும் ராஜீவ் கபூர், திரைப்பட நடிகர்கள் ஆவர். இவருக்கு ரீமா ஜெயின் என்ற சகோதரியும் உள்ளார். திரைப்பட நடிகைகள் கரிஷ்மா கபூர் மற்றும் கரீனா கபூர் இவரது மருமகள். நடிகர் ரன்பீர் கபூர் இவரது மருமகன் ஆவார்.

## தனிப்பட்ட வாழ்க்கை
கபூர் இந்தியத் தொழிலதிபரான ராஜன் நந்தாவை (1944-2020) மணந்தார். இவருக்கு நிகில் நந்தா என்ற மகன், நடாஷா நந்தா என்ற மகள் என இரு குழந்தைகள் உள்ளனர். நிகில் அமிதாப் பச்சன் மற்றும் ஜெயா பச்சனின் மகளும் அபிஷேக் பச்சனின் மூத்த சகோதரியுமான சுவேதா பச்சனை மணந்தார். கபூர் புற்றுநோயால் பாதிக்கப்பட்டு, 14 சனவரி 2020 அன்று நோயால் இறந்தார்.

## மேற்கோள்கள்

## மேலும் படிக்க
* *மேன்மைக்கான பயணம்* ( ) நிச்சிந்தா அமர்நாத், தேபாஷிஷ் கோஷ் மற்றும் அம்ரிதா சி சமதர்

பகுப்பு:பஞ்சாப் நபர்கள்
பகுப்பு:2020 இறப்புகள்
பகுப்பு:1949 பிறப்புகள்
ஜோயா அகர்வால்

**ஜோயா அகர்வால்** (*Zoya Agarwal*) என்பவர் இந்திய வணிக வானோடி ஆவார். இவர் ஏர் இந்தியாவிற்காகச் சேவையாற்றியுள்ளார். 2021ஆம் ஆண்டில், சான் பிரான்சிஸ்கோவிலிருந்து பெங்களூருக்கு உலகின் மிக நீண்ட இடைநில்லா வானோடி பயணத்தின் அனைத்து பெண் குழுவினருக்கு அகர்வால் தலைமை தாங்கினார்.

## தொழில்
2006ஆம் ஆண்டில், *[[தி டைம்ஸ் ஆஃப் இந்தியா]]*, அகர்வாலை இந்தியாவின் வளர்ந்து வரும் பெண் வானோடியாக உயர்த்திக் காட்டியது. 2013-ல் போயிங்-777ஐ ஓட்டிய இந்தியாவின் இளைய பெண் விமானி என்ற பெருமையைப் பெற்றார். 2015ஆம் ஆண்டு நியூயார்க்கிற்குச் செல்லும் விமானத்தில் பயணி ஒருவரின் உயிரைக் காப்பாற்றியதற்காக அகர்வால் கவனத்தைப் பெற்றார். ஒரு பயணி மூச்சுத் திணறல் இருப்பதாகப் புகார் தெரிவித்ததை அடுத்து, இவர் விமானத்தைத் திருப்பி தில்லியில் உள்ள இந்திரா காந்தி பன்னாட்டு வானூர்தி நிலையத்தில் அவசரமாகத் தரையிறக்கி பயணியை அருகிலுள்ள மருத்துவமனைக்கு அழைத்துச் சென்று காப்பாற்றினார்.

கோவிட்-19 பெருந்தொற்றின் போது முன்னெச்சரிக்கை நடவடிக்கையாக, அறுபத்து நான்கு ஏர் இந்தியா வானூர்திகளைப் பன்னிரண்டு நாடுகளிலிருந்து சுமார் 14,800 இந்தியர்களை வெளியேற்றுவதற்காக இந்திய அரசாங்கம் வந்தே பாரத் திட்டத்தினை மே 2020-ல் தொடங்கியது. அகர்வால் விமான நிறுவனத்தால் முதல் திருப்பி அனுப்பும் விமானத்தின் துணை விமானியாகத் தேர்வு செய்யப்பட்டார்.

2021ஆம் ஆண்டில், சான் பிரான்சிஸ்கோவில் இருந்து பெங்களூருக்கு உலகின் மிக நீண்ட இடைநில்லா விமானப் பாதைகளில் ஒன்றான அனைத்து பெண் குழுவினருக்கு அகர்வால் தலைமை தாங்கினார். இந்த மாதத்தின் பிற்பகுதியில், *இந்தியன் ஐடலில்* இதன் குடியரசு தின சிறப்பு அத்தியாயத்திற்காகக் குழுவில் தோன்றினர். இந்த ஆண்டின் பிற்பகுதியில், அகர்வால் ஐக்கிய நாடுகள் அவையால் தலைமுறை சமத்துவத்திற்கான செய்தித் தொடர்பாளராகத் தேர்ந்தெடுக்கப்பட்டார்.

ஆகத்து 2022-ல், ஜோயா அமெரிக்காவைத் தளமாகக் கொண்ட ஒரு முக்கிய விமான அருங்காட்சியகமான லூயிஸ் ஏ. டர்பன் வானூர்தி அருங்காட்சியகத்தில் சேர்ந்தார். இந்த எஸ். எப். ஓ. அடிப்படையிலான வானூர்தி அருங்காட்சியகம் ஜோயா அகர்வாலின் விமானப் போக்குவரத்து மற்றும் உலகெங்கிலும் உள்ள பெண்களுக்கு அதிகாரம் அளிக்கும் இவரது ஆர்வத்தையும் அங்கீகரித்துள்ளது. லட்சக்கணக்கான இளம் பெண்கள் மற்றும் சிறுமிகளை அவர்களின் லட்சியங்களை அடைய ஜோயா ஊக்குவித்துள்ளார்.

துணை விமானிகள் ஆர். சோமேஷ்வர், சந்தீப் முகேத்கர் மற்றும் அபய் அகர்வால் ஆகியோருடன், சோயா அகர்வால் ஏர் இந்தியாவின் முதல் போயிங் 777 விமானத்தை இந்து குஷ் மலைத் தொடரில் இயக்கினார். ஆகத்து மாதம் ஆப்கானித்தான் வான்வெளி பாதுகாப்பு அல்லாத விமானங்களுக்கு மூடப்பட்டதிலிருந்து எடுக்கப்பட்ட பாதையுடன் ஒப்பிடும்போது, வட அமெரிக்காவுக்கான தில்லியின் மிகவும் பிரபலமான இடைவிடாத பாதைகளில் ஒன்றின் விமான நேரத்தை இந்த பாதை குறைத்தது. *ஏர்லைன்ஸ்* முன்பு தனது போயிங் 787 விமானங்களை இந்து குஷ் மலைத் தொடரின் மீது அக்டோபரில் பறக்கத் தொடங்கியது.

## மேற்கோள்கள்

பகுப்பு:வாழும் மக்கள்
பகுப்பு:வானூர்தியியல் முன்னோடிகள்
பைரவி இராய்ச்சுரா

**பைரவி இராய்ச்சுரா** (*Bhairavi Raichura*) என்பவர் இந்திய தொலைக்காட்சி நடிகை ஆவார். காஜல் மாதுரின் *ஹம் பாஞ்சில்* மற்றும் ரஜினி காஷ்யப்பின் *சசுரல் ஜென்டா பூலில்*  பகவதி சிங்கின் *பாலிகா வடுவில்*  நடித்ததற்காக அவர் மிகவும் பிரபலமானவர்.

1996ஆம் ஆண்டில், *ஏக் ராஜா ஏக் ராணி* என்ற காதல் தொடரில் சேகர் சுமனுக்கு ஜோடியாக நடித்தார். இதில் ஒரு எளிய பெண்ணின் பாத்திரத்தில் நடித்தார். இவர் ஒரு பணக்காரரைக் காதலிக்கிறார். அவர் நிபந்தனையின்றி நேசிக்கிறார்.

## தொலைக்காட்சி தொடரில்

## விருதுகள்

## மேற்கோள்கள்

## வெளி இணைப்புகள்
*

பகுப்பு:20 ஆம் நூற்றாண்டின் இந்திய நடிகைகள்
பகுப்பு:இந்தித் தொலைக்காட்சி நடிகைகள்
பகுப்பு:இந்தியத் தொலைக்காட்சி நடிகைகள்
பகுப்பு:வாழும் மக்கள்